2011 बैच में आईएएस परीक्षा पास करने वाले मोहम्मद अली शिहाब को जब कुछ पढ़ने लिखने की समझ आई तो जिंदगी अनाथालय में गुजर रही थी। यहां वह आठ बजे सो जाते और रात में उठकर चादर ओढ़ करके टाॅर्च की रोशनी में पढ़ाई करते थे ताकि दोस्तों की नींद में कोई खलल न पड़े। मोहम्मद अली शिहाब में चाह थी तभी तो सरकारी स्कूल में पढ़ाई करने के बाद चपरासी की नौकरी मिली तो आगे बढ़ने की ललक जगी और फिर ग्राम पंचायत में क्लर्क बन गए। क्लर्क की नौकरी के दौरान ही उन्होंने संघ लोक सेवा आयोग की परीक्षा की तैयारी करना शुरू कर दिया। लगातार तीन बार असफल होने के बाद भी उन्होंने हिम्मत नहीं हारी। आखिरकार वह दिन आया जब उन्होंने एक दिन अकाल्पनिक पद हासिल कर लिया।